Ngorongoro Kontserbazio Eremua

Ngorongoro Kontserbazio Eremua (ingelesez Ngorongoro Conservation Area) Afrikako inguru magiko batean dago, izen bereko sumendi itzaliaren kraterrean. Eremu babestu hau Tanzaniako Arusha hiritik 180 kilometrotara dago, mendebaldera, Tanzaniako sumendietako goi lurren zonaldean. Babestutako eremua 8.288 kilometro koadrokoa da. Ekologia eta geografia ikuspuntutik Serengeti Parke Nazionalarekin lotura zuzena du.

Eremu babestuaren historia 

Ngorongoro 1959an Kontserbazio Eremua izan zen izendatua. Une hartan Serengettiren Parketik banandu zen. 1979an Unescok Gizateriaren Ondarea izendatu zuen. Eremu horretatik oso gertu homo habilisen aztarna arkeologikoak aurkitu zituzten eta, gertutasuna kontutan hartuta, 2010ko uztailaren 31an eremu babestua zonalde horretara zabaldu zen ondare mistoaren katalogazioa jasoz, hau da, natura eta kultura ondare bezala.

Ngorongororen ezaugarri bat da bertan, nahiz eta oso inguru handia ez izan, Afrikako bost espezie nagusiak hantxe aurki daitezke: elefantea, gepardoa, errinozeroa, lehoia eta bufaloa. Orokorrean hemen aurkituko ditugun ekosistemak Masai Mara eta Serengeti Parke Nazionalaren antzekoak dira.

Erreferentziak

Ikus, ere 
 Masai Mara
 Serengeti Parke Nazionala
 Nazio Batuen Ingurumen Programa

Kanpo estekak 
 Tanzaniako Natura Parkeak
 PNUMAren web orrialdean Ngorongorori eskainitako espazioa.
 Tanzaniako Turismo Bulegoa.
 Ngorongoro UNESCOren web orrialdena.

Tanzaniako natura parkeak
Gizateriaren Ondarea Tanzanian